钦定古今图书集成/明伦汇编/氏族典/第132卷 > 《廖用贤尚友录》 > 辛全
## 钦定古今图书集成/明伦汇编/氏族典/第132卷 > 《廖用贤尚友录》 > 辛全

按《山西通志》：“全字复元，绛州人，崇祯间贡。万历戊子
七月，汾河清七日，全应期而生，胸罗朱痣，如爻象状。
六岁称神童，见书辄读，即忻忻有得。父以家贫不能
读，几为废学。十五岁父兄复命就塾师读《通鉴》，见程
朱行实，掩卷叹曰：‘吾固以天地间当有此等人，此等
学也。即为作赞。每开卷即焚香端坐，录其言行声律’”
身度，旋规折矩，儿童妇女，亦呼为“辛夫子。”年四十八，
应本州贡，如京尚书贺逢圣、祭酒倪元璐、御史路振
飞交荐，奉旨以知府用。给假归，卒于家，年四十九岁。
门人私谥“文敬先生。”